Unread Book Club: "Миний Монгол" номын хэлэлцүүлгээс онцлох 13 баримт
<div class="article-body">
          <h2>Өнгөрөгч дөрөвдүгээр сарын нэгэнд Unread Book Club-ийн хоёр дахь хэлэлцүүлэг болж өнгөрлөө. Энэ удаа бид "ХААН Банк"-ны гүйцэтгэх захирал Питер Морроу агсны Монголд амьдарсан 15 жилийн адал явдал, ажиглалт, эргэцүүллээ нэгтгэсэн "Миний Монгол" номыг сонгон 100 гаруй уншигчийн хамт тун сонирхолтой хэлэлцүүлэг өрнүүллээ. Бид өмнө нь уг номыг тоймлон бичиж байсан тул энэхүү нийтлэлдээ хэлэлцүүлгийн үеэр яригдсан сонирхолтой баримтуудыг хүргэж байна. <br></h2><blockquote><p><a href="https://unread.today/c/book-mymongolia-petermorrow" target="_blank">Ж.Питер Морроугийн "Миний Монгол" номын тухай</a></p>
<cite><p>Unread Media</p>
</cite></blockquote><p></p><p>1. "Миний Монгол" ном нь Монголын сүүл үеийн түүх буюу 2000-2015 оны хооронд нийгмийн амьдрал ямар байсныг олон талаас нь харуулсан ном юм. Улаанбаатар ямар байв, хөдөө нутаг ямархуу хөгжилтэй байв, шилжилтийн үеийн эдийн засаг ямар түвшинд байв, корпорэйт соёл хэрхэн бүрэлдэж байв, урлагийн салбар аль түвшинд байв, улс төр, шүүхийн нөхцөл байдал ямар байв гэдгийг сонирхолтой түүхүүдээр харуулна. Хэлэлцүүлгийн үеэр уншигчдын хуваалцсан номын санаанууд, түүхүүд бүгд өөр өөр байсан нь үнэхээр баялаг агуулгатай ном болохыг илтгэж байлаа.</p><p>2. Питер Морроу агсан сайн бичдэг байжээ. Хэдийгээр Харвардад эдийн засгийн чиглэлээр суралцсан боловч “миний Харвардад сурсан зүйл бол унших, бичих” гэж тэр хэлдэг байж.<br><br>3. "Миний Монгол" ном нь долоон хэсэгтэй бөгөөд тэдгээр нь он цагийн дарааллын дагуу бичигдээгүй. Тэрээр Монголд ирээд бичсэн тэмдэглэлүүдээ АНУ дахь гэрийнхэн, найзууд руугаа илгээдэг байжээ. 2010 онд гүйцэтгэх захирлын албанаасаа буусныхаа дараа ном бичье хэмээн шийдэж, 2010-2015 оны хооронд шинэ тэмдэглэлүүд бичиж нас эцэслэхийнхээ өмнө бэлэн болгожээ. Тэрээр англиар бичсэн хувиа редакторлуулж, АНУ дахь паблишинг компаниудтай холбоо тогтоон явж байсан ч энэ ажлынхаа эцсийг үзэж чадаагүй тул эхнэр нь 2017 онд Монголд англи хэлээр хэвлүүлсэн байна. Номдоо дурдсанчлан, тэрээр ХААН Банкийг сэргээн босгосон түүхийг өөр ном болгох зорилготой байжээ. Энэ номын талаар уншигчид их асууж байлаа. </p><p>4. 2020 оны эхээр номын монгол орчуулга гарахад уншигчид шимтэн уншжээ. Эхнэр Б.Доржпагма нь монголчууд хэрхэн хүлээж авах бол гэж эмээж байснаа нуугаагүй. Учир нь эл номд шүүмжилсэн хэсэг цөөнгүй. Гэвч монголчууд энэ номоос өөрсдийгөө харах шиг болж, олзуурхан уншжээ.</p><p>5. Номын анхны хувилбарыг "Непко паблишинг" эрхлэн хэвлүүлжээ. Баабар гуай энэ номын тухайд “Энэ номд бичсэн шиг монголчуудын дунд амьдраад монголчуудын тухай үнэн бодитой бичсэн тохиолдол цөөхөн. Марко Поло, Карпинигээс эхлээд XX зууны эхээр ирж амьдарч байсан хэдэн хүн л бий” хэмээн үнэлжээ.</p><p>6. Питер Морроу том биетэй, хурдан яриатай, шулуун шударга, уяхан цайлган хүн байжээ. "Одоо эргээд харахад, тэр монголчууд хэн юм бэ гэдгийг үнэхээр сониучирхаж, ойлгохыг хичээдэг байсан туйлын бүтээлч, ажигч хүн байсан юм байна" хэмээн түүний найз, "Гуру медиа" компанийн продюсер Ц.Ариунаа ярьсан. Уртын дуу явах бүрд уясдаг Питер Морроу агсан монголчуудад нийцүүлэн зарим үед уян хатан харилцдаг боловч шударга, зарчимч байх ёстой үедээ хатуу зогсож чаддаг байж.</p><p>7. Тэр түүх өгүүлэх дуртай, түүндээ чадварлаг. Ажил хэргийн шугамаар Монголд ирдэг гадаадууд түүнтэй их уулздаг байв. Тэр болгонд Монголын улс төр, бизнес, урлаг соёлын тухай олон түүхийг, банкандаа цуглуулдаг уран зураг бүрийн ардах түүхийг амттай гэгч нь хүүрнэдэг байсан гэнэ.</p><p>8. Питер Морроу агсан Говийн ноён хутагт Данзанравжаагийн долоо дахь үеийн тахилч З.Алтангэрэлийн тухай анх олон нийтэд дэлгэн ярьжээ. Түүний дараагаас Данзанравжаагийн судлал эрчимтэй хөгжсөн гэдэг. Эдүгээ З.Алтангэрэлийн гайхамшигт түүхээр “Тахилч” хэмээх олон ангит кино хийгдэж буй аж.</p>
<p><img class="uk-width-1-1 lightbox" alt="" src="https://unread.today/files/43/50630c2201a267f3180622adb129e501.jpeg"></p><div class="image-caption">www.dai.com</div><p></p><p>9. Тэрээр Монголын сүм хийдийн түүх, шашны зан үйлийг ихэд сонирхдог байв. Тийм ч учраас "Монголын сүм хийдийн түүхэн товчоо" төслийг санаачлан 2004 оноос Монголын Урлагийн Зөвлөлөөс хэрэгжүүлэх нөхцөлийг бүрдүүлжээ. Энэ төслийн хүрээнд Монголд байсан болон эдүгээ оршин байгаа сүм хийдүүдийн түүх, гэрэл зураг, аман түүхийн эх сурвалж бүхий цогц мэдээллийг багтаасан <a href="https://www.mongoliantemples.org/" target="_blank">www.mongoliantemples.org</a> цахим хуудсыг бүтээсэн нь түүх, соёлын өндөр ач холбогдолтой ажил юм. </p><p>10. Монголд анх удаа банк урлагийн одыг нүүр царайгаа болгох нь түүний сэдсэн санаа байв. "ХААН Банк" поп дива Б.Сарантуяатай гэрээ хийн маркетингаа хийлгэх болжээ. Дуучин Сараа энэ тухайд “Тухайн үед ХААН Банктай их хатуу гэрээ хийсэн. Түүний хүчинд би уран бүтээлчийн хувьд илүү сахилга баттай болсон шүү” хэмээн дурссан байна.</p><p>11. Тэрээр ач холбогдол багатай гэж бодсон зүйлсэд санаа зовох дургүй байжээ. Жишээ нь нүдний шилээ хаяад байдаг тул нэг долларын шилээс гучин ширхгийг аваад тавьчихдаг байсан нь сонирхолтой. Тэр хямдралын үеийг сайн мэддэг, тийм үед нэг хувцаснаас олон ширхгийг авдаг байсан хэмээн эхнэр нь дурсав.</p><p>12. Ном хоёр дахиа хэвлэгдэхэд "ХААН Банк сан" дэмжжээ. Монголд компанийн нийгмийн хариуцлага гэдэг ойлголт бараг үгүй асан тэр үед Питер Морроугийн санаачилгаар "ХААН Банк" нийгмийн сайн сайхныг дэмжих талбарт манлайлагч болж, олон жил тууштай ажиллаж буй. Өдгөө "ХААН Банк сан" 4.5 тэрбумын төсөл хэрэгжүүлээд байгаа аж.</p><p>13. Энэ ном монголчуудад бичих соёл дутмаг байгааг, цаашдаа хүмүүс сайн бичих хэрэгтэйг харуулж байна гэдэгт уншигчид санал нэгдэв. </p>
<h3 class="text-uppercase text-blue text-bold">UNREAD BOOK CLUB-ИЙН ХЭЛЭЛЦҮҮЛЭХ НОМЫН ХУВААРЬ</h3><p><img class="uk-width-1-1 lightbox" alt="" src="https://unread.today/files/43/d88870e656050ff9dff4e8a68a7870e6.jpeg"></p>          </div>

Өнгөрөгч дөрөвдүгээр сарын нэгэнд Unread Book Club-ийн хоёр дахь хэлэлцүүлэг болж өнгөрлөө. Энэ удаа бид "ХААН Банк"-ны гүйцэтгэх захирал Питер Морроу агсны Монголд амьдарсан 15 жилийн адал явдал, ажиглалт, эргэцүүллээ нэгтгэсэн "Миний Монгол" номыг сонгон 100 гаруй уншигчийн хамт тун сонирхолтой хэлэлцүүлэг өрнүүллээ. Бид өмнө нь уг номыг тоймлон бичиж байсан тул энэхүү нийтлэлдээ хэлэлцүүлгийн үеэр яригдсан сонирхолтой баримтуудыг хүргэж байна.
Ж.Питер Морроугийн "Миний Монгол" номын тухай

Unread Media

1. "Миний Монгол" ном нь Монголын сүүл үеийн түүх буюу 2000-2015 оны хооронд нийгмийн амьдрал ямар байсныг олон талаас нь харуулсан ном юм. Улаанбаатар ямар байв, хөдөө нутаг ямархуу хөгжилтэй байв, шилжилтийн үеийн эдийн засаг ямар түвшинд байв, корпорэйт соёл хэрхэн бүрэлдэж байв, урлагийн салбар аль түвшинд байв, улс төр, шүүхийн нөхцөл байдал ямар байв гэдгийг сонирхолтой түүхүүдээр харуулна. Хэлэлцүүлгийн үеэр уншигчдын хуваалцсан номын санаанууд, түүхүүд бүгд өөр өөр байсан нь үнэхээр баялаг агуулгатай ном болохыг илтгэж байлаа.
2. Питер Морроу агсан сайн бичдэг байжээ. Хэдийгээр Харвардад эдийн засгийн чиглэлээр суралцсан боловч “миний Харвардад сурсан зүйл бол унших, бичих” гэж тэр хэлдэг байж.
3. "Миний Монгол" ном нь долоон хэсэгтэй бөгөөд тэдгээр нь он цагийн дарааллын дагуу бичигдээгүй. Тэрээр Монголд ирээд бичсэн тэмдэглэлүүдээ АНУ дахь гэрийнхэн, найзууд руугаа илгээдэг байжээ. 2010 онд гүйцэтгэх захирлын албанаасаа буусныхаа дараа ном бичье хэмээн шийдэж, 2010-2015 оны хооронд шинэ тэмдэглэлүүд бичиж нас эцэслэхийнхээ өмнө бэлэн болгожээ. Тэрээр англиар бичсэн хувиа редакторлуулж, АНУ дахь паблишинг компаниудтай холбоо тогтоон явж байсан ч энэ ажлынхаа эцсийг үзэж чадаагүй тул эхнэр нь 2017 онд Монголд англи хэлээр хэвлүүлсэн байна. Номдоо дурдсанчлан, тэрээр ХААН Банкийг сэргээн босгосон түүхийг өөр ном болгох зорилготой байжээ. Энэ номын талаар уншигчид их асууж байлаа.
4. 2020 оны эхээр номын монгол орчуулга гарахад уншигчид шимтэн уншжээ. Эхнэр Б.Доржпагма нь монголчууд хэрхэн хүлээж авах бол гэж эмээж байснаа нуугаагүй. Учир нь эл номд шүүмжилсэн хэсэг цөөнгүй. Гэвч монголчууд энэ номоос өөрсдийгөө харах шиг болж, олзуурхан уншжээ.
5. Номын анхны хувилбарыг "Непко паблишинг" эрхлэн хэвлүүлжээ. Баабар гуай энэ номын тухайд “Энэ номд бичсэн шиг монголчуудын дунд амьдраад монголчуудын тухай үнэн бодитой бичсэн тохиолдол цөөхөн. Марко Поло, Карпинигээс эхлээд XX зууны эхээр ирж амьдарч байсан хэдэн хүн л бий” хэмээн үнэлжээ.
6. Питер Морроу том биетэй, хурдан яриатай, шулуун шударга, уяхан цайлган хүн байжээ. "Одоо эргээд харахад, тэр монголчууд хэн юм бэ гэдгийг үнэхээр сониучирхаж, ойлгохыг хичээдэг байсан туйлын бүтээлч, ажигч хүн байсан юм байна" хэмээн түүний найз, "Гуру медиа" компанийн продюсер Ц.Ариунаа ярьсан. Уртын дуу явах бүрд уясдаг Питер Морроу агсан монголчуудад нийцүүлэн зарим үед уян хатан харилцдаг боловч шударга, зарчимч байх ёстой үедээ хатуу зогсож чаддаг байж.
7. Тэр түүх өгүүлэх дуртай, түүндээ чадварлаг. Ажил хэргийн шугамаар Монголд ирдэг гадаадууд түүнтэй их уулздаг байв. Тэр болгонд Монголын улс төр, бизнес, урлаг соёлын тухай олон түүхийг, банкандаа цуглуулдаг уран зураг бүрийн ардах түүхийг амттай гэгч нь хүүрнэдэг байсан гэнэ.
8. Питер Морроу агсан Говийн ноён хутагт Данзанравжаагийн долоо дахь үеийн тахилч З.Алтангэрэлийн тухай анх олон нийтэд дэлгэн ярьжээ. Түүний дараагаас Данзанравжаагийн судлал эрчимтэй хөгжсөн гэдэг. Эдүгээ З.Алтангэрэлийн гайхамшигт түүхээр “Тахилч” хэмээх олон ангит кино хийгдэж буй аж.

www.dai.com
9. Тэрээр Монголын сүм хийдийн түүх, шашны зан үйлийг ихэд сонирхдог байв. Тийм ч учраас "Монголын сүм хийдийн түүхэн товчоо" төслийг санаачлан 2004 оноос Монголын Урлагийн Зөвлөлөөс хэрэгжүүлэх нөхцөлийг бүрдүүлжээ. Энэ төслийн хүрээнд Монголд байсан болон эдүгээ оршин байгаа сүм хийдүүдийн түүх, гэрэл зураг, аман түүхийн эх сурвалж бүхий цогц мэдээллийг багтаасан
www.mongoliantemples.org
цахим хуудсыг бүтээсэн нь түүх, соёлын өндөр ач холбогдолтой ажил юм.
10. Монголд анх удаа банк урлагийн одыг нүүр царайгаа болгох нь түүний сэдсэн санаа байв. "ХААН Банк" поп дива Б.Сарантуяатай гэрээ хийн маркетингаа хийлгэх болжээ. Дуучин Сараа энэ тухайд “Тухайн үед ХААН Банктай их хатуу гэрээ хийсэн. Түүний хүчинд би уран бүтээлчийн хувьд илүү сахилга баттай болсон шүү” хэмээн дурссан байна.
11. Тэрээр ач холбогдол багатай гэж бодсон зүйлсэд санаа зовох дургүй байжээ. Жишээ нь нүдний шилээ хаяад байдаг тул нэг долларын шилээс гучин ширхгийг аваад тавьчихдаг байсан нь сонирхолтой. Тэр хямдралын үеийг сайн мэддэг, тийм үед нэг хувцаснаас олон ширхгийг авдаг байсан хэмээн эхнэр нь дурсав.
12. Ном хоёр дахиа хэвлэгдэхэд "ХААН Банк сан" дэмжжээ. Монголд компанийн нийгмийн хариуцлага гэдэг ойлголт бараг үгүй асан тэр үед Питер Морроугийн санаачилгаар "ХААН Банк" нийгмийн сайн сайхныг дэмжих талбарт манлайлагч болж, олон жил тууштай ажиллаж буй. Өдгөө "ХААН Банк сан" 4.5 тэрбумын төсөл хэрэгжүүлээд байгаа аж.
13. Энэ ном монголчуудад бичих соёл дутмаг байгааг, цаашдаа хүмүүс сайн бичих хэрэгтэйг харуулж байна гэдэгт уншигчид санал нэгдэв.

UNREAD BOOK CLUB-ИЙН ХЭЛЭЛЦҮҮЛЭХ НОМЫН ХУВААРЬ

Өнгөрөгч дөрөвдүгээр сарын нэгэнд Unread Book Club-ийн хоёр дахь хэлэлцүүлэг болж өнгөрлөө. Энэ удаа бид "ХААН Банк"-ны гүйцэтгэх захирал Питер Морроу агсны Монголд амьдарсан 15 жилийн адал явдал, ажиглалт, эргэцүүллээ нэгтгэсэн "Миний Монгол" номыг сонгон 100 гаруй уншигчийн хамт тун сонирхолтой хэлэлцүүлэг өрнүүллээ. Бид өмнө нь уг номыг тоймлон бичиж байсан тул энэхүү нийтлэлдээ хэлэлцүүлгийн үеэр яригдсан сонирхолтой баримтуудыг хүргэж байна.
> Ж.Питер Морроугийн "Миний Монгол" номын тухай
>
> Unread Media
1. "Миний Монгол" ном нь Монголын сүүл үеийн түүх буюу 2000-2015 оны хооронд нийгмийн амьдрал ямар байсныг олон талаас нь харуулсан ном юм. Улаанбаатар ямар байв, хөдөө нутаг ямархуу хөгжилтэй байв, шилжилтийн үеийн эдийн засаг ямар түвшинд байв, корпорэйт соёл хэрхэн бүрэлдэж байв, урлагийн салбар аль түвшинд байв, улс төр, шүүхийн нөхцөл байдал ямар байв гэдгийг сонирхолтой түүхүүдээр харуулна. Хэлэлцүүлгийн үеэр уншигчдын хуваалцсан номын санаанууд, түүхүүд бүгд өөр өөр байсан нь үнэхээр баялаг агуулгатай ном болохыг илтгэж байлаа.
2. Питер Морроу агсан сайн бичдэг байжээ. Хэдийгээр Харвардад эдийн засгийн чиглэлээр суралцсан боловч “миний Харвардад сурсан зүйл бол унших, бичих” гэж тэр хэлдэг байж.
3. "Миний Монгол" ном нь долоон хэсэгтэй бөгөөд тэдгээр нь он цагийн дарааллын дагуу бичигдээгүй. Тэрээр Монголд ирээд бичсэн тэмдэглэлүүдээ АНУ дахь гэрийнхэн, найзууд руугаа илгээдэг байжээ. 2010 онд гүйцэтгэх захирлын албанаасаа буусныхаа дараа ном бичье хэмээн шийдэж, 2010-2015 оны хооронд шинэ тэмдэглэлүүд бичиж нас эцэслэхийнхээ өмнө бэлэн болгожээ. Тэрээр англиар бичсэн хувиа редакторлуулж, АНУ дахь паблишинг компаниудтай холбоо тогтоон явж байсан ч энэ ажлынхаа эцсийг үзэж чадаагүй тул эхнэр нь 2017 онд Монголд англи хэлээр хэвлүүлсэн байна. Номдоо дурдсанчлан, тэрээр ХААН Банкийг сэргээн босгосон түүхийг өөр ном болгох зорилготой байжээ. Энэ номын талаар уншигчид их асууж байлаа.
4. 2020 оны эхээр номын монгол орчуулга гарахад уншигчид шимтэн уншжээ. Эхнэр Б.Доржпагма нь монголчууд хэрхэн хүлээж авах бол гэж эмээж байснаа нуугаагүй. Учир нь эл номд шүүмжилсэн хэсэг цөөнгүй. Гэвч монголчууд энэ номоос өөрсдийгөө харах шиг болж, олзуурхан уншжээ.
5. Номын анхны хувилбарыг "Непко паблишинг" эрхлэн хэвлүүлжээ. Баабар гуай энэ номын тухайд “Энэ номд бичсэн шиг монголчуудын дунд амьдраад монголчуудын тухай үнэн бодитой бичсэн тохиолдол цөөхөн. Марко Поло, Карпинигээс эхлээд XX зууны эхээр ирж амьдарч байсан хэдэн хүн л бий” хэмээн үнэлжээ.
6. Питер Морроу том биетэй, хурдан яриатай, шулуун шударга, уяхан цайлган хүн байжээ. "Одоо эргээд харахад, тэр монголчууд хэн юм бэ гэдгийг үнэхээр сониучирхаж, ойлгохыг хичээдэг байсан туйлын бүтээлч, ажигч хүн байсан юм байна" хэмээн түүний найз, "Гуру медиа" компанийн продюсер Ц.Ариунаа ярьсан. Уртын дуу явах бүрд уясдаг Питер Морроу агсан монголчуудад нийцүүлэн зарим үед уян хатан харилцдаг боловч шударга, зарчимч байх ёстой үедээ хатуу зогсож чаддаг байж.
7. Тэр түүх өгүүлэх дуртай, түүндээ чадварлаг. Ажил хэргийн шугамаар Монголд ирдэг гадаадууд түүнтэй их уулздаг байв. Тэр болгонд Монголын улс төр, бизнес, урлаг соёлын тухай олон түүхийг, банкандаа цуглуулдаг уран зураг бүрийн ардах түүхийг амттай гэгч нь хүүрнэдэг байсан гэнэ.
8. Питер Морроу агсан Говийн ноён хутагт Данзанравжаагийн долоо дахь үеийн тахилч З.Алтангэрэлийн тухай анх олон нийтэд дэлгэн ярьжээ. Түүний дараагаас Данзанравжаагийн судлал эрчимтэй хөгжсөн гэдэг. Эдүгээ З.Алтангэрэлийн гайхамшигт түүхээр “Тахилч” хэмээх олон ангит кино хийгдэж буй аж.
www.dai.com
9. Тэрээр Монголын сүм хийдийн түүх, шашны зан үйлийг ихэд сонирхдог байв. Тийм ч учраас "Монголын сүм хийдийн түүхэн товчоо" төслийг санаачлан 2004 оноос Монголын Урлагийн Зөвлөлөөс хэрэгжүүлэх нөхцөлийг бүрдүүлжээ. Энэ төслийн хүрээнд Монголд байсан болон эдүгээ оршин байгаа сүм хийдүүдийн түүх, гэрэл зураг, аман түүхийн эх сурвалж бүхий цогц мэдээллийг багтаасан www.mongoliantemples.org цахим хуудсыг бүтээсэн нь түүх, соёлын өндөр ач холбогдолтой ажил юм.
10. Монголд анх удаа банк урлагийн одыг нүүр царайгаа болгох нь түүний сэдсэн санаа байв. "ХААН Банк" поп дива Б.Сарантуяатай гэрээ хийн маркетингаа хийлгэх болжээ. Дуучин Сараа энэ тухайд “Тухайн үед ХААН Банктай их хатуу гэрээ хийсэн. Түүний хүчинд би уран бүтээлчийн хувьд илүү сахилга баттай болсон шүү” хэмээн дурссан байна.
11. Тэрээр ач холбогдол багатай гэж бодсон зүйлсэд санаа зовох дургүй байжээ. Жишээ нь нүдний шилээ хаяад байдаг тул нэг долларын шилээс гучин ширхгийг аваад тавьчихдаг байсан нь сонирхолтой. Тэр хямдралын үеийг сайн мэддэг, тийм үед нэг хувцаснаас олон ширхгийг авдаг байсан хэмээн эхнэр нь дурсав.
12. Ном хоёр дахиа хэвлэгдэхэд "ХААН Банк сан" дэмжжээ. Монголд компанийн нийгмийн хариуцлага гэдэг ойлголт бараг үгүй асан тэр үед Питер Морроугийн санаачилгаар "ХААН Банк" нийгмийн сайн сайхныг дэмжих талбарт манлайлагч болж, олон жил тууштай ажиллаж буй. Өдгөө "ХААН Банк сан" 4.5 тэрбумын төсөл хэрэгжүүлээд байгаа аж.
13. Энэ ном монголчуудад бичих соёл дутмаг байгааг, цаашдаа хүмүүс сайн бичих хэрэгтэйг харуулж байна гэдэгт уншигчид санал нэгдэв.
### UNREAD BOOK CLUB-ИЙН ХЭЛЭЛЦҮҮЛЭХ НОМЫН ХУВААРЬ